Diari Oficial de la Generalitat Valenciana


Sumari del DOGV 6580, del 04-08-2011 (2011/8501)

RESOLUCIÓ de 8 de juliol de 2011, de la consellera d'Infraestructures, Territori i Medi Ambient, per la qual es determina la pròrroga de les adjudicacions d'assentaments apícoles existents a les forests de propietat de la Generalitat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6580

Data del DOGV
:   04-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8501


Data del document
:   08-07-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 8 de juliol de 2011, de la consellera d'Infraestructures, Territori i Medi Ambient, per la qual es determina la pròrroga de les adjudicacions d'assentaments apícoles existents a les forests de propietat de la Generalitat. [2011/8501]  
El Decret 71/2011, de 10 de juny, del Consell, estableix el procediment de concessió d'assentaments apícoles a les forests propietat de la Generalitat a través de convocatòries de caràcter anual, que s'inicia amb la necessària publicació en el Diari Oficial de la Comunitat Valenciana de la llista de forests gratuïtes, amb indicació del nombre d'assentaments autoritzats per a cadascuna i el codi d'identificació, com també la situació de disponibilitat i una estimació de la quantitat de ruscos que cada assentament pot suportar.  
Les adjudicacions existents dels aprofitaments apícoles es van dur a terme segons la normativa anterior recollida en el Decret 133/1989, de 16 d'agost, del Consell de la Generalitat Valenciana, que establia les convocatòries anuals.   
Així, mitjançant la Resolució de 17 de setembre de 2010, de la directora general de Gestió del Medi Natural de la llavors Conselleria de Medi Ambient, Aigua, Urbanisme i Habitatge, es va fer pública la llista de forests propietat de la Generalitat en les quals s'estableix la gratuïtat dels aprofitaments apícoles (annex I), i la sol·licitud per part del titular dels ruscos per a cada forest (annex II), per a l'any 2011.  
  
Atés que la publicació de la llista de forests gratuïtes es farà al mes de gener, segons l'article 3 del Decret 71/2011, i que cada aprofitament quedarà disponible per al seu adjudicatari entre l'1 de setembre de l'any en què s'atorgue la concessió i el 31 d'agost de l'any en què aquesta es considere extingida, segons el que disposa l'article 2 de l'esmentat text legal, s'ha d'adoptar la mesura de prorrogar les adjudicacions existents, segons les bases de la convocatòria anterior a la publicació d'aquest Decret 71/2011 (DOCV núm. 6544/16.06.2011), fins a la data d'inici de la concessió dels aprofitaments apícoles conforme al procediment establit en aquest.  
  
Vist l'informe del Servei de Gestió Forestal, de data 5 de juliol de 2011, i la proposta de resolució del director general de Medi Natural, d'idèntica data, de prorrogar les adjudicacions existents a les forests propietat de la Generalitat atorgades per a l'any 2011 des de l'1 de gener de 2012 fins al 31 d'agost de 2012.  
Vista la disposició final primera del Decret 71/2011, que faculta la conselleria competent en matèria de gestió dels recursos forestals perquè dicte totes les disposicions que siguen necessàries per al seu desenvolupament.  
En virtut d'això, resolc:  
  
Article 1  
Prorrogar les adjudicacions d'assentaments apícoles existents a les forests propietat de la Generalitat atorgades per a l'any 2011 des de l'1 de gener de 2012 fins al 31 d'agost de 2012.  
  
Article 2  
La data d'inici de la concessió dels aprofitaments apícoles, conforme al procediment establit en el Decret 71/2011, serà el dia 1 de setembre de 2012.  
  
DISPOSICIÓ FINAL  
  
Única  
Aquesta resolució entra en vigor el mateix dia que es publique en el Diari Oficial de la Comunitat Valenciana.  
  
València, 8 de juliol de 2011.- La consellera d'Infraestructures,Territori i Medi Ambient: Isabel Bonig Trigueros.